Արձանագրություն N3

02.12.2021թ. ք. Ստեփանավան

Ս/թ դեկտեմբերի 12-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու առաջին նստաշրջանի 3-րդ նիստը:

Նիստին մասնակցում էին 21 ավագանիներից 20-ը, համայնքապետարանի բաժնի պետեր, մասնագետներ: Նիստը վարում էր համայնքի ղեկավար ՝ Արմեն Գրիգորյանը: Նա հայտարարեց նիստը բացված և ներկայացրեց օրակարգը: Օրակարգում ներառված էր հետևյալ հարցերը.

1. 2021թ. Ստեփանավան համայնքի բյուջեն հաստատելու մասին:
2. Ստեփանավան խոշորացված համայնքում արևային կայանների տեղադրման ենթածրագիրը հաստատելու մասին
3. Ստեփանավան համայնքի ավագանու 04.07.2007թ. թիվ 30 որոշմամբ ուժըւ կորցրած ճանաչելու մասին և Ստեփանավանի «Անդրանիկ Մարգարյանի անվան մշակույթի պալատ» ՀՈԱԿ-ը անվանափոխելու մասին: Օրակարգի համար առարկեց ԲՀԿ խմբակցության անդամ Լիլիա Հարությունյանը: Նա նշեց,որ օրակարգում պետք են ներառված լինեն այլ հարցեր՝ ավագանու կանոնակարգի, խմբակցությունների ստեղծման և այլ առաջնային հարցեր: Համայնքի ղեկավարը նշեց, քանի որ նիստը արտահերթ է և ժամանակի առումով հնարավոր չէր այդ հարցերը մտցնել օրակարգ, իսկ ավագանու կանոնակարգը մշակման փուլում է: Համայնքի ղեկավարը հարցը դրեց քննարկման՝ 19 կողմ և 1 ձեռնպահ(Լիլիա Հարությունյան) ընդունվեց օրակարգը:

Նիստը սկսեց աշխատանքը.

Լսեցին՝ 02-Ն Ստեփանավան համայնքի 2021թ. բյուջեն հաստատելու մասին

Զեկուցողը՝ Ն. Այվազյանը մանրամասն ներկայացրեց 2021թ. բյուջեն:

Քանի որ ավագանու լիազորությունները 2020թ. դադարեցվել էր, 2021թ. –ին առաջնորդվել ենք 2020թ. բյուջեի համամասնություններով: Վարչական բյուջեի եկամուտների գծով՝ 612527.6389 հազ. դրամ, ֆոնդային բյուջեի եկամուտների գծով՝ 169872.200 հազ դրամ ներկայացրեց 2021թ. բյուջեի պահուստային ֆոնդից ֆոնդային բյուջե կատարվող հատկացումները՝117182.1459 հազ. դրամ: Հաստատման ներկայացրեց 2021թ. բյուջեի ծախսերը ըստ գործառնական և տնտեսագիտական դասակարգման վարչական բյուջեի ծախսերի գծով 500518.2297 հազ. դրամ, ֆոնդային բյուջեի ծախսերի գծով՝ 370039.8681 հազ. դրամ, դեֆիցիտի ծածկմանն ուղղված միջոցներ են համայնքի 2021 թ. բյուջեի վարչական մասի տարեսկզբի մնացորդը՝ 5172.8067 հազ. դրամ, իսկ 2021թ. բյուջեի ֆոնդային մասի տարեսկզբի մնացորդ՝ 82985.5222 հազ.դրամ: Ծախսերի ֆինանսավորումը կատարվել է ստացված փաստացի մուտքերի սահմաններում պահպանելով ծախսերի համամասնությունները:

Հարցը դրվեց քվեարկության, ավագանին միաձայն քվեարկեց, հաստատեց 2021 բյուջեն:

Լսեցին 03-Ա Ստեփանավան խոշորացված համայնքում արևային կայանների տեղադրման ենթածրագիրը հաստատելու մասին:

Զեկուցողը՝ Ն. Այվազյանը նշեց, որ Ստեփանավան համայնքը առաջարկություն է ներկայացրել Հայաստանի զարգացման հիմնադրամի կողմից իրականացվող ներդրումային ծրագրին, Ստեփանավանի համայնքապետարանի և ՀՈԱԿ-ների շենքերի տանիքներին արևային կայաններ տեղադրելու համար, համայնքի ներդրումը կազմում է՝ 1.872.000 հազ. ՀՀ դրամ, իսկ ամբողջական ծրագիրը՝ 37440000 հազ. ՀՀ դրամ: Համայնքի ավագանին միաձայն քվեարկեց կոմղ ներկայացված առաջարկին:

Լսեցին 04-Ա Ստեփանավան համայնքի ավագանու 04.07.2007թ. թիվ 30 որոշմամբ ուժը կորցրած ճանաչելու և Ստեփանավանի «Անդրանիկ Մարգարյանին անվան մշակույթի պալատ» ՀՈԱԿ-ը անվանափոխելու մասին:

Զեկուցողը՝ Գ. Ղալաչյանը նշեց, որ բազմաթիվ բնակիչներ դիմել են համայնքապետարան, խնդրանքով, որ Ա. Մարգարյանի անվան մշակույթի պալատը անվանափոխվի մեր համաքաղաքացի, արմատներով ստեփանավանցի Սոս Սարգսյանի անվամբ: Ավագանին միաձայն քվեարկեցմ պայմանով, որ Անդրանիկ Մարգարյանի անվամբ կանվանափոխվի մեկ այլ փողոց կամ պուրակ:

Օրակարգի հարցերը սպառվեց, նիստն ավարտեց իր աշխատանքը: